CELEX: 32015R1723
Language: ro
Date: 2015-09-22 00:00:00
Title: Regulamentul de punere în aplicare (UE) 2015/1723 al Comisiei din 22 septembrie 2015 privind clasificarea anumitor mărfuri în Nomenclatura combinată

29.9.2015   
            
            
               RO
            
            
               Jurnalul Oficial al Uniunii Europene
            
            
               L 252/7
            
         REGULAMENTUL DE PUNERE ÎN APLICARE (UE) 2015/1723 AL COMISIEI
   din 22 septembrie 2015
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Regulile se aplică, de asemenea, oricărei alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care este stabilită prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codurile NC indicate în coloana (2), pe baza motivelor care figurează în coloana (3) a tabelului menționat anterior.
            
         
               (4)
            
            
               Este oportun să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta (2). Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana (1) a tabelului din anexă se clasifică în Nomenclatura combinată la codurile NC indicate în coloana (2) a tabelului menționat anterior.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 septembrie 2015.
      
         
            Pentru Comisie,
         
         
            pentru președinte
         
         Heinz ZOUREK
         
            Director general pentru impozitare și uniune vamală
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Produs cu o compoziție stoechiometrică ce constă în aluminat de magneziu (oxid de magneziu și aluminiu), prezentând structura cristalină a spinelului și având o compoziție chimică definită. Se prezintă sub formă de granule neregulate, bulgări sau pulbere. Produsul are un conținut de magneziu, calculat ca oxid de magneziu, de aproximativ 28 % din greutate și un conținut de aluminiu, calculat ca oxid de aluminiu, de aproximativ 72 % din greutate.
                              Produsul este folosit la fabricarea cărămizilor și a plăcilor refractare utilizate în industria siderurgică.
                              Produsul este obținut din reacția chimică dintre oxidul de magneziu și oxidul de aluminiu, prin fuziune într-un cuptor rotativ.
                           
                        
               
                  2841 90 85
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 1 la capitolul 28, precum și a textelor codurilor NC 2841, 2841 90 și 2841 90 85.
                  Produsul este obținut printr-o reacție chimică, prin fuziunea materiilor prime într-un cuptor rotativ. Acesta este un compus stoechiometric (cu compoziție chimică definită), în care numărul de atomi ai elementelor prezente poate fi exprimat ca raport de numere întregi mici. Acesta nu este un produs mineral brut sau un mineral și, prin urmare, nu poate fi clasificat la capitolul 25 sau 26.
                  Produsele sub formă de granule neregulate, bulgări sau pulbere sunt materia primă pentru fabricarea produselor de la poziția 6815. Clasificarea la poziția 6815 este exclusă, produsele nefiind nici articole finite, nici semifabricate.
                  Întrucât produsul are o compoziție stoechiometrică, acesta îndeplinește cerințele de la nota 1(a) la capitolul 28, care prevede că pozițiile din acest capitol se aplică numai compușilor cu o compoziție chimică definită (și anume care au o compoziție stoechiometrică).
                  Fiind un produs cu compoziție chimică definită, spinelul trebuie clasificat în categoria substanțelor chimice anorganice prevăzute la capitolul 28, în conformitate cu compoziția sa chimică.
                  Prin urmare, produsul trebuie clasificat la codul NC 2841 90 85 ca „alte săruri ale oxiacizilor metalici sau permetalici”.
               
            
                  
                              2.
                           
                           
                              Produs care nu are o compoziție stoechiometrică, cu un conținut de magneziu, calculat ca oxid de magneziu, de aproximativ 20-35 % din greutate și un conținut de aluminiu, calculat ca oxid de aluminiu, de aproximativ 58-78 % din greutate. Produsul are structura cristalină a spinelului și se prezintă sub formă de granule neregulate, bulgări sau pulbere.
                              Produsul este folosit la fabricarea cărămizilor și a plăcilor refractare utilizate în industria siderurgică.
                              Produsul este obținut din reacția chimică dintre oxidul de magneziu și oxidul de aluminiu, prin fuziune într-un cuptor rotativ.
                           
                        
               
                  3824 90 96
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textelor codurilor NC 3824, 3824 90 și 3824 90 96.
                  Produsul este obținut printr-o reacție chimică, prin fuziunea materiilor prime într-un cuptor rotativ. Acesta nu este un produs mineral brut sau un mineral și, prin urmare, nu poate fi clasificat la capitolul 25 sau 26.
                  Întrucât nu are o compoziție stoechiometrică, produsul nu îndeplinește cerințele de la nota 1(a) la capitolul 28, care prevede că pozițiile din acest capitol se aplică numai compușilor cu o compoziție chimică definită (și anume care au o compoziție stoechiometrică) și, prin urmare, este exclus de la capitolul 28.
                  Produsele sub formă de granule neregulate, bulgări sau pulbere sunt materia primă pentru fabricarea produselor de la poziția 6815. Acestea nu sunt însă clasificate la poziția 6815 pentru că nu sunt nici articole finite, nici produse semifabricate.
                  Prin urmare, produsul trebuie clasificat la codul NC 3824 90 96 ca „alte produse chimice și preparate ale industriei chimice sau ale industriilor conexe”, nedenumite și necuprinse în altă parte.
               
            
                  
                              3.
                           
                           
                              Produs denumit „magnezie topită-crom”, care se prezintă sub formă de granule neregulate de culoare gri, fragmente sau pulbere cu diverse dimensiuni ale granulelor; nu are o compoziție stoechiometrică și conține oxid de magneziu și oxid de crom. Produsul are structura cristalină a spinelului și se folosește la fabricarea cărămizilor și a plăcilor refractare utilizate în industria siderurgică.
                              Acest produs este obținut prin fuziunea oxidului de magneziu și a minereului de crom într-un cuptor cu arc electric.
                           
                        
               
                  3824 90 96
               
               
                  Clasificarea se stabilește pe baza regulilor generale 1 și 6 de interpretare a Nomenclaturii combinate și pe baza textelor codurilor NC 3824, 3824 90 și 3824 90 96.
                  Produsul este obținut printr-o reacție chimică, prin fuziunea materiilor prime într-un cuptor cu arc electric. Acesta nu este un produs mineral brut sau un mineral și, prin urmare, nu poate fi clasificat la capitolul 25 sau 26.
                  Întrucât nu are o compoziție stoechiometrică, produsul nu îndeplinește cerințele de la nota 1(a) la capitolul 28, care prevede că pozițiile din acest capitol se aplică numai compușilor cu o compoziție chimică definită (și anume care au o compoziție stoechiometrică) și, prin urmare, este exclus de la capitolul 28.
                  Produsele sub formă de granule neregulate, bulgări sau pulbere sunt materia primă pentru fabricarea produselor de la poziția 6815. Acestea nu sunt însă clasificate la poziția 6815 pentru că nu sunt nici articole finite, nici produse semifabricate.
                  Prin urmare, produsul trebuie clasificat la codul NC 3824 90 96 ca „alte produse chimice și preparate ale industriei chimice sau ale industriilor conexe, nedenumite și necuprinse în altă parte”.